शरद पवार पंतप्रधान होण्याची शक्यता सध्याच्या घडीला किती ?\nकालच मुख्यमंत्री देवेंद्र फडणवीस यांनी एका कार्यक्रमात बोलताना "ज्यांच्या खासदारांची संख्या दोनअंकी नाही, तेसुद्धा पंतप्रधानपदाचं स्वप्न पाहात आहेत. त्यामुळे पंतप्रधानपद आहे की संगीतखुर्ची हेच कळत नाही" असं म्हणत शरद पवारांवर निशाणा साधला. त्यामुळे शरद पवार पंतप्रधान होण्याची शक्यता सध्याच्या घडीला आहे का? याची चर्चा पुन्हा सुरु झाली आहे.

नुकतंच शरद पवार यांनी लोकसभा निवडणूक लढणार असल्याचे संकेत दिले आहेत. गेल्या लोकसभा निवडणुकांआधी त्यांनी आता फक्त राज्यसभेच्या माध्यमातून संसदीय राजकारण करणार असल्याचं स्पष्ट केलं होतं.

"मी माढा लोकसभा मतदारसंघातून निवडणूक लढवावी, अशी मागणी विजयसिंह मोहिते पाटील यांनी केली आहे. मात्र माझी निवडणूक लढण्याची इच्छा नाही, पण याबाबत विचार करून सांगू," असं शरद पवार यांनी पुण्यात एका कार्यक्रमात म्हटलं आहे.

त्यांच्या या वक्तव्यानंतर शरद पवारांची ही नवी खेळी असल्याचं बोललं जात आहे, तर दुसऱ्या बाजूला पवारांच्या नेहमीच्याच स्टाइलचा हा 'स्ट्रोक' असल्याची चर्चा राजकीय वर्तुळात सुरू आहे.

शरद पवार जे बोलतात ते करत नाहीत आणि जे बोलत नाहीत ते मात्र करतातच, अशी त्यांची महाराष्ट्राच्या राजकारणात ख्याती आहे असं राजकीय निरीक्षक किंवा पवारांचं राजकारण जवळून पाहणारे विश्लेषक सांगतात.

त्यामुळेच राज्यसभेत असणाऱ्या शरद पवारांनी लोकसभेत जाण्याबाबत विचार करु असं म्हटल्यानंतर या वक्तव्याचा अर्थ काढण्याचा प्रयत्न राजकीय विश्लेषक करत आहेत. काहींना हे वक्तव्य महत्त्वाचं वाटत आहे तर काही विश्लेषकांना ते अजिबात महत्त्वाचं वाटत नाही.

अधुरी एक कहाणी...

शरद पवारांना याआधी पंतप्रधानपदाने वारंवार हुलकावणी दिली आहे. ते आतापर्यंत तीनदा पंतप्रधानपदाच्या अगदी जवळ आले होते असं राजकीय निरीक्षक मानतात.  1991 साली राजीव गांधींची हत्या झाल्यानंतर सोनिया गांधींना राजकारणात रस नव्हता आणि काँग्रेसकडे मोठा उमेदवार नव्हता. तेव्हा पवारांच्या नावाची चर्चा झाली. मात्र तेव्हा पंतप्रधानपद पी.व्ही. नरसिंह रावांच्या वाट्याला गेलं. 

1999 साली जेव्हा वाजपेयींचं सरकार 13 महिन्यांत कोसळलं तेव्हा शरद पवार विरोधी पक्ष नेते होते. संसदीय प्रघाताप्रमाणे सत्तास्थापनेचं निमंत्रण त्यांना मिळायला हवं होतं. पण तसं झालं नाही. एव्हाना काँग्रेसच्या अध्यक्षपदाची सूत्रं सोनिया गांधीच्या हातात होती. त्यांच्या परदेशी जन्माचा मुद्दा उपस्थित करून...\n\ntl;dr:
निवडणुका जवळ आल्या की शरद पवार पंतप्रधान होणार का अशी चर्चा सुरू होते. आगामी 2019 ची निवडणूकही त्याला अपवाद नाही. याआधीही अनेकदा त्यांची पंतप्रधानपदासाठी त्यांच्या नावाची अनेकदा चर्चा झाली आहे.